লোভ্রো মায়ের

লোভ্রো মালেৎস মায়ের (ক্রোয়েশীয়: Lovro Majer; জন্ম: ১৭ জানুয়ারি ১৯৯৮; লোভ্রো মায়ের নামে সুপরিচিত) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে ক্লাব ভিএফএল ভলফসবুর্গ এবং ক্রোয়েশিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন। ২০১৫ সালে, মায়ের ক্রোয়েশিয়া অনূর্ধ্ব-১৮ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন। প্রায় দুই বছর যাবত ক্রোয়েশিয়ার বয়সভিত্তিক দলের হয়ে খেলার পর, তিনি ২০১৭ সালে ক্রোয়েশিয়ার হয়ে আন্তর্জাতিক পর্যায়ে অভিষেক করেছেন; ক্রোয়েশিয়ার জার্সি গায়ে তিনি এপর্যন্ত ২৯ ম্যাচে ৬টি গোল করেছেন। লোভ্রো মালেৎস মায়ের ১৯৯৮ সালের ১৭ই জানুয়ারি তারিখে ক্রোয়েশিয়ার জাগরেবে জন্মগ্রহণ করেছেন এবং সেখানেই তার শৈশব অতিবাহিত করেছেন। মায়ের ক্রোয়েশিয়া অনূর্ধ্ব-১৮, ক্রোয়েশিয়া অনূর্ধ্ব-১৯ এবং ক্রোয়েশিয়া অনূর্ধ্ব-২১ দলের হয়ে খেলার মাধ্যমে ক্রোয়েশিয়ার প্রতিনিধিত্ব করেছেন। ২০১৫ সালের ১২ই আগস্ট তারিখে তিনি ইতালি অনূর্ধ্ব-১৮ দলের বিরুদ্ধে ম্যাচে ক্রোয়েশিয়া অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। ক্রোয়েশিয়ার বয়সভিত্তিক দলের হয়ে তিনি প্রায় ৪ বছরে ২২ ম্যাচে অংশগ্রহণ করে ৬টি গোল করেছেন। ২০১৭ সালের ২৭শে মে তারিখে, ১৯ বছর, ৪ মাস ও ১০ দিন বয়সে, বাম পায়ে ফুটবল খেলায় পারদর্শী মায়ের মেক্সিকোর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ক্রোয়েশিয়ার হয়ে অভিষেক করেছেন। উক্ত ম্যাচের ৯৩তম মিনিটে আক্রমণভাগের খেলোয়াড় দুয়ে সোপের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১০ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ক্রোয়েশিয়া ২–১ গোলের ব্যবধানে জয়লাভ করেছিল। ক্রোয়েশিয়ার হয়ে অভিষেকের বছরে মায়ের সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ৪ বছর, ৫ মাস ও ১৬ দিন পর, ক্রোয়েশিয়ার জার্সি গায়ে প্রথম গোলটি করেছেন; ২০২১ সালের ১১ই নভেম্বর তারিখে, মাল্টার বিরুদ্ধে ম্যাচের ৪৭তম মিনিটে আন্দ্রেই ক্রামারিচের অ্যাসিস্ট হতে ক্রোয়েশিয়ার হয়ে ম্যাচের পঞ্চম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। ৩০ মে ২০২৪ পর্যন্ত হালনাগাদকৃত। "Croatia U18 - Italy U19, Aug 12, 2015 - International Friendlies - Match sheet"। www.transfermarkt.com (ইংরেজি ভাষায়)। সংগ্রহের তারিখ ২০২৪-০৬-১১।  "Mexico vs. Croatia - 28 May 2017 - Soccerway"। int.soccerway.com। সংগ্রহের তারিখ ২০২৪-০৬-১১।  "Mexico - Croatia 1:2 (Friendlies 2017, May)"। worldfootball.net (ইংরেজি ভাষায়)। সংগ্রহের তারিখ ২০২৪-০৬-১১।  "Mexico - Croatia, May 28, 2017 - International Friendlies - Match sheet"। www.transfermarkt.com (ইংরেজি ভাষায়)। সংগ্রহের তারিখ ২০২৪-০৬-১১।  Strack-Zimmermann, Benjamin। "Mexico vs. Croatia"। www.national-football-teams.com (ইংরেজি ভাষায়)। সংগ্রহের তারিখ ২০২৪-০৬-১১।  "Malta vs. Croatia - 11 November 2021 - Soccerway"। int.soccerway.com। সংগ্রহের তারিখ ২০২৪-০৬-১১।  "Malta - Croatia, Nov 11, 2021 - World Cup qualification Europe - Match sheet"। www.transfermarkt.com (ইংরেজি ভাষায়)। সংগ্রহের তারিখ ২০২৪-০৬-১১।  "Malta - Croatia 1:7 (WC Qualifiers Europe 2021/2022, Group H)"। worldfootball.net (ইংরেজি ভাষায়)। সংগ্রহের তারিখ ২০২৪-০৬-১১।  উইকিমিডিয়া কমন্সে লোভ্রো মায়ের সংক্রান্ত মিডিয়া রয়েছে। {{ফিফা খেলোয়াড়}} আইডি অনুপস্থিত এবং উইকিউপাত্তে নেই। লোভ্রো মায়ের – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে লোভ্রো মায়ের (ইংরেজি) সকারবেসে লোভ্রো মায়ের (ইংরেজি) বিডিফুটবলে লোভ্রো মায়ের (ইংরেজি) ইইউ-ফুটবলে লোভ্রো মায়ের (ইংরেজি) ট্রান্সফারমার্কেটে লোভ্রো মায়ের (ইংরেজি) ওয়ার্ল্ডফুটবল.নেটে লোভ্রো মায়ের (ইংরেজি) ইএসপিএন এফসিতে লোভ্রো মায়ের (ইংরেজি) ন্যাশনাল-ফুটবল-টিমস.কমে লোভ্রো মায়ের (ইংরেজি)